open-index/open-wikipedia-markdown huggingface dataset:
קונרד ווייז צ'פמן

**קונרד ווייז צ'פמן** (באנגלית: **Conrad Wise Chapman**; 14 בפברואר 1842 - 10 בדצמבר 1910) היה צייר אמריקאי, ששירת בצבא מדינות הקונפדרציה בין השנים 1861 עד 1865.

## ראשית חייו
קונרד ווייז צ'פמן נולד בוושינגטון הבירה וגדל באירופה שם עבד אביו ג'ון גדסבי צ'פמן כאמן.

## קריירה
בשנת 1861 חזר צ'פמן לאמריקה והתגייס לפלוגה ד ', חיל הרגלים השלישי בקנטקי, הקונפדרציה. הוא נפצע בזמן הקרבות במיסיסיפי ולואיזיאנה. במהלך עשרת החודשים הבאים, הוא שירת גם בחיל הרגלים וירג'יניה 59, בחוות שאפין על נהר ג'יימס במחוז הנריקו.

בספטמבר 1863 הוטלה על החטיבה שלהם לקחת חלק בהגנת צ'ארלסטון, דרום קרוליינה. צ'פמן הוזמן ליצור שלושים ואחד ציורים של הגנת העיר על ידי ראש המטה האלוף תומאס ג'ורדן. זה היה חלק ממערכה של גנרל ביורגר להגברת התמיכה ברעיונותיו לגבי הגנת הנמל בממשלת הקונפדרציה.

צ'פמן שירת בעיר מראשית ספטמבר 1863 עד מרץ 1864. הוא התכוון לצייר את כל הקרבות בצ'ארלסטון, אך לאחר שהתבשר על מחלת אמו, הוא עזב באפריל 1864ויצא לרומא שבאיטליה לבקר את משפחתו. שם הוא צייר 25 עבודות - כאשר חמש מהן ביצע עם אביו - משרטוטים שצייר בצ'ארלסטון.

צ'פמן יצר אמנות בזמן שהיה בתפקיד פעיל במהלך המלחמה. אמנם היו כמה אמנים פעילים בצד האיחוד שהנציחו את המלחמה בציור, אך זה לא קרה בצד של הקונפדרציה. עבודותיו עשויות להיות הסט היחיד של ציורי הקרב שצייר אמן קונפדרציה במהלך המלחמה.

לאחר תום מלחמת האזרחים האמריקאית, נסע צ'פמן למקסיקו שם צייר סדרה של נופים של עמק מקסיקו. הוא בילה גם בצרפת ובאנגליה.

בשנת 1898 הוצג כל אוסף הציורים שלו בניו יורק, שם הם משכו תשומת לב, אך ללא קונים. לאחר מכן העביר את משפחתו לריצ'מונד, ובשנה שלאחר מכן מכר 31 ציורים לחברה הספרותית של הקונפדרציה, שהפכה לימים למוזיאון הקונפדרציה וכיום היא המוזיאון האמריקני למלחמת האזרחים.

## גלריה

File:Conrad Wise Chapman The 59th Virginian Infantry Amon Carter Museum.jpg|חיל רגלים של ורג'יניה

File:Conrad Wise Chapman - Battery Laurens Street Charleston, Feb. 7, 1864.jpg|סוללה ארטלרית בצרלסטון

File:Conrad Wise Chapman - Battery Marshall, Sullivan's Island, Dec. 4, 1863.jpg|סוללה בצרלסטון

File:Beach Scene with Banner Poles, Normandy by Conrad Wise Chapman.jpg|נוף נורמנדי

File:'View of Italy' by Conrad Wise Chapman, c. 1875.jpg|נוף איטלקי

File:Conrad wise chapman mexico city110544).jpg|מקסיקו סיטי

## קישורים חיצוניים

* 
## הערות שוליים

קטגוריה:ציירים אמריקאים
קטגוריה:אמריקאים ילידי וושינגטון די. סי.
קטגוריה:אמריקאים שנולדו ב-1842
קטגוריה:אמריקאים שנפטרו ב-1910
גבעת מינרל (אנטארקטיקה)

**גבעת מינרל** (באנגלית: **Mineral Hill**) היא גבעה עם פסגה עגולה,  בחצי האי טאבארין, שבקצהו המזרחי של חצי האי טריניטי, שבקצה הצפוני של חצי האי האנטארקטי, בארץ גרהאם שבאנטארקטיקה. 

הגבעה מתנשאת לגובה של 445 מטרים מעל פני הים. 

מדרונות הגבעה חשופים מקרח.

הגבעה ממוקמת 3 קילומטרים ממערב למפרץ טרפסי שבחצי האי טאבארין.

## היסטוריה
### גילוי ומיפוי הגבעה

גבעת מינרל התגלתה על ידי המשלחת השוודית לאנטארקטיקה, אשר חקרה את אנטארקטיקה בין השנים 1901 – 1904, בפיקודו של אוטו נורדנשלד. 

גבעת מינרל מופתה לראשונה על ידי סקר שטחי חסות איי פוקלנד בשנת 1946.

גבעת מינרל נסקרה בשנית על ידי משלחת מטעם סקר שטחי חסות איי פולקנד בשנת 1956, אשר יצאה ממפרץ התקווה.

### מקור השם

שמה של הגבעה ניתן לה על ידי סקר שטחי חסות איי פוקלנד.

הגבעה נקראת בשם זה, בשל צבעה - הנגרם בשל מינרלים אדומים בסלעי הגבעה.

## קישורים חיצוניים

* גבעת מינרל באתר הסקר הגאולוגי של ארצות הברית
* גבעת מינרל באתר הגאזט האנטארקטי של ממשלת אוסטרליה
* גבעת מינרל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעת מינרל

## הערות שוליים

 

מינרל
מינרל
לאסלו שאלאמון

**לאסלו שאלאמון** (בשמו הבדוי: טמאש שאלו, בהונגרית: **Salamon László**; אוראדיה, 11 ביולי 1891 – קלוז'-נאפוקה, 29 באוקטובר 1983) היה משורר יהודי-הונגרי בטרנסילבניה, עורך עיתון, סופר, מבקר. אשתו הייתה הבלשנית אלה שאלאמון.

## ביוגרפיה
לאסלו שאלאמון סיים את לימודיו בגימנסיית גאבור בתלן בנאג'אנד בשנת 1909, ולאחר מכן למד במחלקה ההונגרית-לטינית באוניברסיטת בודפשט (כיום שמו אוניברסיטת אטווש לוראנד). בשנת 1913 עבד כעיתונאי ביומן אוראדיה. הוא שירת כחייל במלחמת העולם הראשונה במשך שנתיים ונפצע. לאחר החלמתו נכנס לתפקיד הוראה.

הוא נידון למאסר בספטמבר 1919 בגין פעילותו בתקופת הרפובליקה הסובייטית ההונגרית. לאחר שחרורו התיישב בקלוז'. הוא לקח על עצמו את חובות העריכה והאיוש של כמה יומנים ומגזינים טרנסילבניים. כתבי העת העתיד, המזרח החדש (אוי קלט) והאורורה בכתבי העת עבד כעורך. בשנת 1926 השתתף לאסלו דיאנש בהשקת "תקופתנו", היה חוקר בכיר בעיתון זה כמה שנים, ואז הקים עיתון סוציאל-דמוקרטי משלו, "הדרך האחרת".

עיתונים רבים בטרנסילבניה פרסמו את שיריו, מאמריו ואת כתבים העיתונאיים, במלחמת העולם השנייה גורש למחנה הריכוז דכאו בשנת 1944, ולאחר ששרד ושוחרר ערך את העיתון "ארדאי" משנת 1946 ואת "האמת" משנת 1948. משנת 1950 ועד פרישתו עבד כשכיר בסניף קלוז' של הוצאת הספרות והאמנות הממלכתית. הוא פרסם כמה כרכים עצמאיים.

## עבודות (מבחר)
### שירים
* הקרבה ראשונה (אורדיאה, 1914)
* על מזבח ארוס (אורדיה, 1916)
* חיים אינסופיים (אורדיאה, 1926)
* אדולף האיום (חוברת פוליטית פואטית, קלוז'-נאפוקה, 1933)
* המסר של יושב המערות - שיריו האחרונים של לאסלו שאלאמון ; קבוצת הסופרים "הבולאים", קלוז'-נאפוקה 1939
* בנאדם, איפה אתה? שיריו האחרונים של לאסלו שאלאמון ; 1943
* נגד הדמעות. שירים נבחרים (קלוז'-נאפוקה, 1947)
* בראש מורם (בוקרשט, 1955)
* בלדת הטוב (בוקרשט, 1959)
* באמונה בלתי שבורה. שירים נבחרים ; בוקרשט, 1961
* סתיו בקלוז'. שירים ; ספרותי, בוקרשט, 1964
* שירים ; בוקרשט, 1966
* השירים היפים ביותר של לאסלו שאלאמון; בוקרשט, 1968
* ספר פתוח. שירים; קלוז'-נאפוקה, 1971
* בנאדם, איפה אתה? שירים; בוקרשט, 1981

### מאמרים, מחקרים, עיתונות
* טמאש שאלו: אין פתרון אחר. מחקרים על בעיות המשבר הכלכלי והתרבותי הגדול ; הקדמה וילמוש בהם; עיתון העובדים, קלוז'-קלוז' 1931
* שלושה גאונים. זיגמונד פרויד, אנרי ברגסון, שלום אש ; 1942
* ציפור כחולה של מאי. מאמרים וכתבים עיתונאיים. 1923–1943 ; בוקרשט, 1971
* על מפלגת האנושות (מאמרים, ביקורות, בוקרשט, 1980)

## מאמרים קשורים
* יחסי ספרות רומנית-הונגרית
* הוצאה לאור מדעית
* חיי הספרות והתרבות ההונגרית של זילה

## ראו גם
* לקסיקון ספרותי הונגרי ברומניה: ספורת, כתיבה ציבורית, ספרות מדעית, תרבות. עורך ראשי. דיולה דוד. בוקרשט-קלוז'-נאפוקה: קריטריון; קלוז'-נאפוקה: איגוד המוזיאונים בטרנסילבניה. 2010.

## לקריאה נוספת
* לקסיקון קטן של סופרים הונגרים עכשוויים : 1959-1988. בודפשט : 1989. 
* לקסיקון יהודי הונגרי. עורך פטר אויווארי. 1929 לאסלו שאלאמון

## קישורים חיצוניים

קטגוריה:משוררים יהודים הונגרים
קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:מבקרי ספרות יהודים הונגרים
קטגוריה:יהדות טרנסילבניה
קטגוריה:הונגרים שנולדו ב-1891
קטגוריה:הונגרים שנפטרו ב-1983
קטגוריה:רומנים שנפטרו ב-1983
מה שהיה היה (שיר של מאיה בוסקילה)

"**מה שהיה היה**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת. השיר יצא לאור ב-23 במרץ 2011, על ידי חברת התקליטים הפי"ל, כסינגל הראשון והפותח מתוך האלבום. הסינגל הבא שהוציאה אחריו הוא "הזמן שלך", שיצא לאור ביולי 2011.

השיר הגיע למקום הראשון במדיה פורסט והיה לאחד מהלהיטים המצליחים ביותר בישראל בשנת 2011.

## רקע וכתיבה
השיר נכתב והופק על ידי דיקלה ועידו אוחיון. בוואלה נכתב "האזינו לסינגל החדש של בוסקילה שלמרות שמו, הוא אינו קאבר לאריק איינשטיין, אבל הוא כן סינגל מתוך אלבום חדש בעבודה". בוסקילה ביצעה את השיר לצד שירים נוספים כמו "יש בליבי כינור", "נשמתי", "סיפור מכור" ו"הלב" במופע להקה מיוחד שקיימה.

בכתבה שפורסמה במקור ראשון אזכרו את "מה שהיה היה" גם כן.

## וידאו קליפ
לשיר לא פורסם וידאו קליפ רשמי, אך ב-23 במרץ 2011, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-550,000 צפיות בסך הכול. מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה כשהיא יושבת על הרצפה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:סינגלים שהגיעו למקום הראשון במצעד העברי של מדיה פורסט
לא מתביישת לאהוב

"**לא מתביישת לאהוב**" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור בדצמבר 2009, על ידי חברת התקליטים NMC, כסינגל שלא מתוך אלבום. השיר לא נכלל באף אלבום אולפן של בוסקילה, אך נכלל באלבום הרשמי של "קונג פו פסטיגל", מכיוון שבוסקילה ביצעה אותו באותו הפסטיגל.

השיר הגיע למקום השלישי ברדיו אמצע הדרך והרביעי במדיה פורסט.

## רקע וכתיבה
השיר נכתב והולחן על ידי דורון מדלי. יוסי חרסונסקי סקר את השיר והצהיר ש"דורון מדלי יודע להכין מתכון רגש שמכיל את כל מה שבוסקילה צריכה כולל, כמובן, "אושר", מושג שעושים בו שימוש יתר עובר לסוחר. מהו אושר? אבל מאיה בוסקילה כנראה אינה זקוקה ליותר מאשר למקבץ מילות רגש".

"לא מתביישת לאהוב" הופיע במצעדים של מדיה פורסט, רשת ג' ורדיו אמצע הדרך.

## וידאו קליפ
לשיר לא פורסם וידאו קליפ רשמי, אך ב-9 בנובמבר 2011, שנתיים לאחר צאתו כסינגל הועלתה לערוץ של הפסטיגל ההופעה הרשמית של בוסקילה עם השיר. ההופעה זכתה להצלחה נאה כאשר צברה 70,000 צפיות בסך הכול. מעבר לכך, כוללת ההופעה את ביצועה של בוסקילה ל"לא מתביישת לאהוב" כשיר מספר 9 באותו הערב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מאיה בוסקילה
קטגוריה:שירי פסטיגל
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:סינגלים בהוצאת NMC יונייטד אנטרטיינמנט
קישלטה

**קישלטה** (בהונגרית: **Kisléta**) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.

הכפר ואזורו מיושבים לסירוגין מאז המאה ה-14

## יהודי קישלטה
יהודים ראשונים התיישבו בקישלטה כבר בשנת 1747 והקהילה היהודית התקיימה בכפר בדלות יחסית, החל משנת 1885 הייתה הקהילה כפופה לרבנות נירבאטור, במקום יש בית קברות יהודי ישן ובו כ-10 מצבות ישנות.

בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 42 חברים ואין רב למקום. אחרי כניסת הגרמנים להונגריה, נשלחו יהודי הכפר לגטו נירג'האזה ומשם למחנה ההשמדה אושוויץ שם רבים מיהודי הכפר נרצחו.

## לקריאה נוספת
* קישלטה בפנקס הקהילות הונגריה, עמוד 500
* קיש-לאטא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 380. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ג'ון גדסבי צ'פמן

**ג'ון גדסבי צ'פמן** (באנגלית: **John Gadsby Chapman** ;3 בדצמבר 1808 - 28 בנובמבר 1889) היה אמן אמריקאי, שהתפרסם בזכות "ההטבלה של פוקהונטס", שהוזמן על ידי הקונגרס של ארצות הברית ותלוי ברוטונדה בקפיטול בארצות הברית.

## חיים וקריירה
ג'ון צ'פמן נולד בשנת 1808 באלכסנדריה, וירג'יניה. צ'פמן החל את לימודי האמנות בפילדלפיה במשך שנתיים, ואז נסע לאירופה ושם בילה בסופו של דבר באיטליה. בשנת 1831 שב צ'פמן לעיר הולדתו אלכסנדריה, והציג את יצירותיו באזורים המטרופולינים הקרובים, כמו וושינגטון הבירה, ריצ'מונד ופילדלפיה. הוא התמחה בנופים ודיוקנאות.

בשנת 1834 עבר צ'פמן לעיר ניו יורק והיה חבר באקדמיה הלאומית לעיצוב, ומצא עבודה כמאייר. בניו יורק החל צ'פמן סדרת ציורים היסטוריים, כמו "הנחיתה בג'יימסטאון". הצלחתם של ציורים אלה עזרה לצ'פמן לקבל משימה מהקונגרס האמריקאי בפברואר 1837 לצייר סצנה היסטורית לרוטונדה של בניין הקפיטול. עבור עבודה זו קיבל צ'פמן תשלום כולל של 10,000 דולר. ב־30 בנובמבר 1840, הציור "ההטבלה של פוקהונטס" נחשפה רשמית ברוטונדה של הקפיטול.

מלבד ציורים ודיוקנאות היסטוריים, ייצר צ'פמן גם תחריטים, ותרם לעיתים קרובות איורים לפרסומי האחים הרפר. ספר הציורים האמריקאי של צ'פמן, שיצא לאור בשנת 1847, הפך לטקסט סטנדרטי עבור סטודנטים לאמנות.

על רקע ההצלחות הללו, צ'פמן העביר את משפחתו לרומא והתפרנס בכבוד ממכירת ציורים של נופים כפריים למבקרים אמריקאים. עם זאת, עם פרוץ מלחמת האזרחים האמריקאית התיירות נפסקה, והשפיעה מאוד על הכנסתו של צ'פמן. בנוסף, בנו של צ'פמן עצמו, קונרד ווייז צ'פמן, חזר לאמריקה כדי להילחם בצד מדינות הקונפדרציה. בתקופה מסוימת הוא ובנו שיתפו פעולה בציורים משותפים, אבל לא רבים מהם נמכרו.

הנזק הכלכלי שנגרם לצ'פמן במהלך שנות ה-60 של המאה ה-19 הפך לבלתי ניתן לשליטה. ברומא הוא נאלץ לחיות מאדיבותם של גולים אחרים, ולבסוף חזר לאמריקה, חולה ועני, כדי לבלות את ימיו האחרונים עם בן אחר, ג'ון לינטון צ'פמן, בברוקלין, ניו יורק.

שם, בשנת 1889, הוא מת בעוני.

## גלריה

File:Sabine by John Gadsby Chapman, 1869.jpg

File:Woman and Donkey by a Roadside Shrine by John Gadsby Chapman.jpg

File:John Gadsby Chapman - Triumph of Stoffel Brinkerhoff, on His Return from His Conquests in the East - 1978.69 - Smithsonian American Art Museum.jpg

File:The Coronation of Powhatan John Gadsby Chapman.jpeg|הכתרת פוהטן
File:Baptism of Pocahontas.jpg|הטבלת פוקוהטנטס

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:ציירים אמריקאים
קטגוריה:אמריקאים שנולדו ב-1808
קטגוריה:אמריקאים שנפטרו ב-1889
מעטפה אדומה

**הוֹנְגְבַּאוֹ**, או **מעטפה אדומה** (בסינית: **红包**, פין-יין: **hóngbāo**), ולפעמים **חבילה אדומה**, או **כיס אדום**, הוא מונח תרבותי במזרח ודרום מזרח אסיה אשר משמעותו מתנה כספית הניתנת בדרך כלל בחגים או באירועים מיוחדים כמו חתונה, סיום לימודים או לידת תינוק, ובדרך כלל במעטפה אדומה. אף על פי שהמעטפה האדומה זכתה לפופולריות על ידי מסורות סיניות, מצויים גם בתרבויות אחרות מנהגים מסורתיים דומים.

הונגבאו נקראת גם **יאסואיצ'יאן** (压岁钱, yāsuìqián, תרגום חפשי: "**כסף של ראש השנה**"), בעיקר בזמן ראש השנה הסינית.

בשנות ה-2010 החלו הונגבאו להיכנס בסין ומדינות נוספות בעלות אוכלוסייה ממוצא סיני, לאפליקציות מסרונים פופולריות, בארנקים דיגיטליים ועוד.

## מיתולוגיה
באגדה סינית מסופר על מעין שד קטן שנקרא "סואי" (祟) בימי קדם. בערב ראש השנה הסינית היה סואי מופיע בשקט, ונוגע בראשו של ילד ישן. הילד שנגעו בו היה נבעת ובוכה, ואף היה לו כאב ראש. לכן, כדי להימנע מהשפעת הסואי, אנשים לא העזו לישון בערב ראש השנה, וכל האורות שהודלקו נקראו "שואו סואי" ( 守祟).

סיפור פולקלור פופולרי הוא על זוג קשישים עם בן יקר. בליל ראש השנה, מכיוון שחששו כי סואי יבוא, הם הוציאו שמונה חתיכות של מטבעות נחושת כדי לשחק עם בנם במטרה להשאיר אותו ער. בנם היה מנומנם מאוד, אולם הם הניחו לו ללכת לישון לאחר שהניח שקית נייר אדומה המכילה מטבעות נחושת מתחת לכרית של הילד. שני הילדים הגדולים שהו אצלו גם כל הלילה. לפתע, הדלתות והחלונות נפתחו ברוח מוזרה, ואפילו הנרות כובו. התברר שזה סואי. כשסואי עמד להושיט יד ולגעת בראש הפעוט, הכרית התבהרה לפתע באור מוזהב, והסואי נבהל משם, ולכן אפקט גירוש השדים של "כסף נחושת עטוף נייר אדום" התפשט בעבר בסין. הכסף נקרא אז "יא סואי צ'יאן" (压 祟 钱, מילולית "הכסף לדיכוי סואי").

סיפור אחר אומר ששד ענק היה מטיל אימה על כפר ולא היה בכפר איש שהצליח להביס את אותו. לוחמים ומדינאים רבים ניסו ללא הצלחה. עד שיתום צעיר נכנס לזירה, חמוש בחרב קסומה שעברה בירושה מאבות קדומים, נלחם בשד, ובסופו של דבר הרג אותו. לבסוף הוחזר השלום לכפר, והזקנים כולם העניקו לצעיר האמיץ מעטפה אדומה מלאה בכסף כדי להחזיר ליתום הצעיר את אומץ ליבו ולשחרר את השד מהכפר.

## גלריה

קובץ:HK Lam Tin 藍田 匯景廣場 Sceneway Plaza mall Lunar Chinese New Year tree n lai see Jan 2017 IX1 01.jpg|צמח מקושט במעטפות אדומות
קובץ:HK 上環 Sheung Wan 信德中心 商場 Shun Tak Centre mall Chinese New Year red pocket envelopes February 2019 IX2.jpg|עץ כיסים אדומים בהונג קונג
קובץ:Laisee.jpg|מגוון של הונגבאו


## ראו גם
* נישואים סיניים

## קישורים חיצוניים

## הערות שוליים

קטגוריה:חגיגות השנה החדשה
קטגוריה:וייטנאם: תרבות
קטגוריה:סינגפור: תרבות
קטגוריה:מלזיה: תרבות
קטגוריה:קוריאה: תרבות
קטגוריה:יפן: תרבות
קטגוריה:אינדונזיה: תרבות
קטגוריה:מתנה
קטגוריה:סין: המצאות
קטגוריה:סין: תרבות
קטגוריה:מעטפות
נשמתי

"**נשמתי**" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור ב-24 במרץ 2009, על ידי חברת סלקום, כסינגל מתוך הפרויקט עשרה לעשר. השיר לא נכלל באף אלבום אולפן של בוסקילה, אך נכלל באותו הפרויקט של פיק. הוא הפך לשיר המצליח ביותר בפרויקט כאשר דורג במצעדים השבועיים והשנתיים כאחד.

השיר הגיע למקום הראשון ברשת ג' למשך שבועיים, ודורג במקום ה-24 במצעד השנתי.

## רקע וכתיבה
השיר נכתב על ידי דורון מדלי והולחן והופק על ידי צביקה פיק. בוואלה נכתב "שנייה אחרי שיצאה מבית האח הגדול יוצא סינגל חדש למאיה בוסקילה. "נשמתי" הוא חלק מפרויקט "עשרה לעשר" מבית סלקום, שבו עשר זמרות מבצעות שירים שכתב להן צביקה פיק". גם במאקו פרסמו כתבה אודות "נשמתי".

"נשמתי" הופיע במצעדים של מדיה פורסט ורשת ג' ובמצעד סוף השנה של התחנה השנייה מביניהן.

## וידאו קליפ
לשיר לא פורסם וידאו קליפ רשמי, אך ב-24 במרץ 2009, ביום צאתו כסינגל הועלה לערוץ היוטיוב של פרויקט עשרה לעשר האודיו הרשמי שלו. האודיו זכה להצלחה רבה כאשר צבר למעלה מ-1.7 מיליון צפיות בסך הכול. מעבר לכך, כולל האודיו רצף תמונות של בוסקילה מאותן השנים בהן יצא.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהולחנו על ידי צביקה פיק
Counting Stars

"**Counting Stars**" (בעברית: "**לספור כוכבים**") הוא סינגל של להקת הפופ רוק האמריקאית ואן ריפאבליק מתוך אלבום האולפן השלישי שלהם, Native. השיר נכתב על ידי סולן הלהקה ראיין טדר והופק על ידי טדר ונואל זנקנלה. הוא יצא לאור כסינגל השני של האלבום ב-14 ביוני 2013.

השיר היה לאחד השירים המצליחים ביותר של הלהקה. השיר השיג את המקום הראשון במצעדים בקנדה ובריטניה, המקום השני בארצות הברית והשיג את הטופ 10 ב-20 מדינות נוספות. השיר מכר מעל למיליון עותקים בבריטניה.

הווידאו קליפ לשיר אשר הופק על ידי ג'יימס ליהס, מראה את הלהקה מופיעה בקומת הקרקע של בניין מתחת לקהילה כנסייתית מתמשכת בקומה העליונה. נכון ליולי 2022, הקליפ עבר את ה-3.6 מיליארד צפיות ביוטיוב ונכלל ברשימת הסרטונים הנצפים ביותר בכל הזמנים.

## ווידאו קליפ
הווידאו קליפ לשיר צולם ב-10 במאי 2013 בניו אורלינס, לואיזיאנה, ויצא לאור ב-31 במאי 2013. הקליפ הפך לקליפ הראשון של להקה שעובר את המיליארד צפיות, כאשר עשה זאת ב-2 בנובמבר 2015. הקליפ השיג מעל ל-3 מיליארד צפיות ביוטיוב, ונכון ל-6 בדצמבר 2021, הקליפ ממוקם במקום ה-16 ברשימת הסרטונים הכי נצפים ביוטיוב, ונחשב לשיר השני הכי נצפה של להקה. הקליפ קיבל כ-17 מיליון לייקים.

## רשימת השמעות
### • סינגל CD

# "Counting Stars" - 4:19
# "Countinf Stars" (רמיקס של לובלייף) - 3:55

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי דאנס-פופ
קטגוריה:שירי פולק-פופ
קטגוריה:שירי פופ רוק
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:שירי יהלום בקנדה
קטגוריה:סינגלים בהוצאת אינטרסקופ רקורדס
יותר לא

**יותר לא** הוא האלבום השביעי שהוציאה להקת הרוק הישראלית "היהודים", ואלבום האולפן החמישי של הלהקה, אשר ראה אור ב-30 ביולי 2015, 8 שנים לאחר האלבום הקודם פורטה, וכמעט 20 שנה מאז יצא אלבום הבכורה שלהם, מציאות נפרדת. האלבום כולל שירים בעברית ואנגלית.

## רשימת השירים

## קישורים חיצוניים

* יותר לא, אפל מיוזיק
* 

## הערות שוליים

קטגוריה:אלבומי היהודים
קטגוריה:אלבומים בעברית
קטגוריה:אלבומי רוק ישראליים
החוויה הישראלית (יפו)

**החוויה הישראלית** הייתה מרכז מבקרים ביפו העתיקה. 

## היסטוריה
ב-1984 נחנך ברחוב לואי פסטר 4 ביפו בניין בן 3 קומות. על שטח בנוי של 610 מ"ר הוקמו אולם קולנוע ובו 310 מושבים, מסעדות וחנויות. באולם המרכזי הוקרן מופע אור-קולי באמצעות 3 מקרנות קולנוע ו-48 מקרני שקופיות הנשלטים על ידי מחשב. המופע באורך 45 דקות סיפר את תולדות ארץ ישראל ומדינת ישראל. המיזם החל לפעול באוגוסט 1984. 

במקום נערכו גם הופעות, הצגות והקרנות סרטים.

### דעיכה
ב-1987 הפסידה החברה 744 אלף ש"ח. בספטמבר אותה שנה הפכה לחברה ציבורית כאשר מכרה שליש ממניותיה תמורת 813 מיליון ש"ח.

ביוני 1988 פורסם כי החברה סובלת מקשיי נזילות. בעקבות זאת הוחלט להפסיק את פעילות המופע ולהעמיד להשכרה את הבניין.

ב-1989 הפסידה החברה 1.12 מיליון ש"ח. 

באוגוסט 1990 מכרה החברה את זכויות החכירה שלה בבניין לחברת עוז השקעות.

ביום המסחר ב-7 בינואר 1992 קרסה מניית החברה ב-90%.

בפברואר 1992 נודע כי החברה שינתה את שמה ל"פוסידון", לאחר שרכשה את מפעל שימורי הדגים "דג פרוסט".

משנת 2008 פועל בבניין מרכז חייק לאמנות עכשווית.

## ראו גם
* מעלית הזמן

## קישורים חיצוניים
*	
*	
*	

קטגוריה:יפו העתיקה
קטגוריה:תל אביב-יפו: בתי קולנוע
שלום (שיר של מאיה בוסקילה)

"**שלום**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן השלישי שלה, שוברת שתיקה. השיר יצא לאור באוגוסט 2008, על ידי חברת התקליטים הד ארצי, כסינגל השלישי מתוך האלבום. הסינגל הבא שהוציאה אחריו הוא "רכבת אקספרס", שיצא לאור בנובמבר 2008.

השיר הגיע למקום השלישי ברשת ג' והראשון ברדיו אמצע הדרך.

## רקע וכתיבה
השיר נכתב והולחן על ידי מאיה בוסקילה והופק על ידי לואי להב. ב-ynet פורסמה כתבה אודות השיר, בה נכתב "מאיה בוסקילה אומרת "שלום" בקליפ לשיר, אותו כתבה והלחינה. היא מציגה אותו עכשיו, יחד עם אלבומה החדש, שוברת שתיקה. גם פיני טבגר כאן בקליפ, מסתבך עם נשים. על הבימוי אחראי יוני מרדכי".

## וידאו קליפ
הווידאו קליפ הרשמי של השיר פורסם ב-16 במאי 2013, חמש שנים לאחר צאתו של השיר כסינגל. בתחילת הקליפ, ניתן לראות את בוסקילה מביטה בדלת שעליה תלוי שלט בו כתוב "מאיה ופיני". היא מביטה בו באכזבה ויורדת במדרגות. לאורכו של הקליפ ניתן לראותה כשהיא הולכת ברחוב ומבצעת פעולות יומיומיות שונות.

נכון ליוני 2021, מונה הצפיות של הקליפ והאודיו עומד על למעלה מ-70,000 צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי מאיה בוסקילה
קטגוריה:שירים על כאב לב
קטגוריה:סינגלים בהוצאת הד ארצי
שוברת שתיקה (שיר)

"**שוברת שתיקה**" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן השלישי שלה, שוברת שתיקה. השיר יצא לאור ב-1 במאי 2008, על ידי חברת התקליטים הד ארצי, כסינגל הראשון והפותח מתוך האלבום. הסינגל הבא שהוציאה אחריו הוא "לנשום", שיצא לאור ביולי 2008.

השיר הגיע למקום השישי ברשת ג' והשביעי ברדיו אמצע הדרך.

## רקע וכתיבה
השיר נכתב והופק על ידי טל שגב ויעקב למאי. לפי האתר Genius, השיר הופץ כסינגל הראשון מתוך שוברת שתיקה ב-1 במאי 2008.

## וידאו קליפ
לשיר לא פורסם וידאו קליפ רשמי, אך ב-7 במאי 2013 (חמש שנים לאחר צאתו כסינגל), הועלה לערוץ היוטיוב של מאיה בוסקילה האודיו הרשמי שלו. האודיו צבר למעלה מ-90,000 צפיות בסך הכול. מעבר לכך, כולל האודיו את עטיפת האלבום שוברת שתיקה, בה נראה פרצופה של בוסקילה.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי טל שגב
קטגוריה:שירים שנכתבו על ידי יעקב למאי
קטגוריה:שירים שהופקו על ידי טל שגב
קטגוריה:שירים שהופקו על ידי יעקב למאי
קטגוריה:סינגלים בהוצאת הד ארצי
תוף מדבר

[250px|ממוזער|שמאל|נגני תופים מנגנים במצעד, [ניגריה]]
**תוֹף מְדָּבֶּר** (באנגלית: ** talking drum**; בצרפתית: **Tama** או **le tambour parlant**; בשפת מנדינקה: **Tama**; בשפת יורובה: **gangan, dumdum**; בשפת האוסה: **kalangu**; בשפת דגומבה: **lunna**) הוא תוף המשמש במוזיקה של מערב אפריקה. אחד מכלי הנגינה של הגריוט. התוף, בתבנית של שעון חול, מורכב משני תופים המחוברים ביניהם ברצועות עור הניתנות למתיחה על מנת לשנות את גובה הצליל המופק. ייחודו של התוף הוא ביכלתו להפיק צלילים המזכירים דיבור אנושי בטון ובפרוזודיה (מאפיינים אקוסטיים של הדיבור). נגן מיומן מסוגל להפיק "משפטים" הנשמעים כשיר. התוף נפוץ בקרב קבוצות אתניות במערב אפריקה כגון יורובה, מנדינקה, דגומבה והאוסה באזור האימפריה ההיסטורית של גאנה, דרום-מערב ניגריה ובנין.

## גדלים וצורות
התוף המקובל הוא באורך של כ-13 ס"מ וקוטר כל תוף 7 ס"מ, אם כי קיימים תופים במגוון גדלים. ניתן למצוא "אשכולות" של תופים בגדלים שונים בהם ניתן לנגן יחד במגוון רחב יותר גל גבהי צליל. כן ניתן למצוא תופים שלהם יש רק "צד אחד" של "שעון החול" (במבנה שמזכיר מעט דרבוקה).

גוף התוף יכול להיות עשוי מעץ או חרס.

## שיטת הפקת הצליל
התוף נתלה על הכתף עם רצועה ומוחזק בין המותן ליד החובקת אותו, כאשר הצמדת התוף למותניים מותחת את המיתרים ובתורם את עור התוף ומעלה את גובה הצליל. הנגן אוחז בידו השנייה מוט כפוף עם גולה בקצהו, בו הוא יכול להכות באזורים שונים על גבי עור התוף.

## שימוש היסטורי
התוף היה מסוגל להעביר הודעות מכפר לכפר, בשל היכולת לחקות באמצעות התיפוף צלילים דומים לשפה מדוברת. העובדה ששפות מערב אפריקה הן שפות טונאליות, אפשרה העברת מסרים באמצעות שינויי טון בלבד, ללא עיצורים. ה"שפה" בה נעשה שימוש להעברת המסרים כללה מילים פשוטות וחיוניות וסמנים שסיפקו הקשר. כך, הודעה של מילים ספורות התארכה לשיר קצר, הכולל את מילות המסר וביניהן סמנים ווקליים שסיפקו את ההקשר. על השיר ניתן לחזור מספר פעמים והוא נשמע במרחק של 5–6 ק"מ.

## במוזיקה פופולרית
* קינג קרימזון - ב-"The Talking Drum" מן האלבום Larks' Tongues in Aspic
* טום וייטס - ב-"Trouble's Braids" מן האלבום Swordfishtrombones
* אריקה באדו - ב-"My People" מן האלבום (New Amerykah Part One (4th World War
* מייק פליטווד מלהקת פליטווד מק וביל קרוצמן מגרייטפול דד עשו שימוש בתוף בהופעות
* בפסקול הסרט הפנתר השחור מאת לודוויג גורנסון

## לקריאה נוספת

* John F. Carrington, **The Talking Drums of Africa**


## קישורים חיצוניים

* 

* Michael Kernan, The Talking Drums, june 2000
* Talking Drum - the basics


קטגוריה:כלי הקשה
קטגוריה:מוזיקה אפריקאית
מינהל השיכון הפדרלי

**מינהל השיכון הפדרלי** (באנגלית: **The Federal Housing Administration**) הוא סוכנות ממשלתית במחלקת השיכון והפיתוח העירוני של ארצות הברית והוקמה על ידי פרנקלין דלאנו רוזוולט ב-1934.

הסוכנות מבטחת משכנתאות שנעשו על ידי מלווים פרטיים עבור נכסים משפחתיים, ביטוח משכנתא, בניית נכסים להשכרה במחירים סבירים ועוד.

הממונה על הסוכנות מאז יולי 2020 היא דנה ט. דיווד.

## היסטוריה
ב-1934 חוקק חור הדיור הלאומי, שבעקבות העברתו הקים נשיא ארצות הברית, פרנקלין דלאנו רוזוולט את "מינהל השיכון הפדרלי". הכוונה של הסוכנות הייתה להסדיר את שיעור הריבית ותנאי המשכנתא שבטיחה. עם זאת, הנוהג היה תקף רק לאמריקאים לבנים, עם קבלת ההחלטה של מינהל השיכון הפדרלי, מספר האמריקאים הלבנים שיכלו להרשות לעצמם מקדמה על בית גדל.

ב-1935, הוקם בארלינגטון שבוירג'יניה פרויקט הדיור להשכרה הראשון שהוקם בביטוח מינהל השיכון הפדרלי. גם במהלך מלחמת העולם השנייה מימן מינהל השיכון הפדרלי מספר פרויקטים של דיור עובדים.

ב-1965 הפך מינהל השיכון הפדרלי לחלק ממחלקת השיכון והפיתוח עירוני.
## קישורים חיצוניים
* 

* 

## הערות שוליים

קטגוריה:מחלקת השיכון והפיתוח העירוני של ארצות הברית
הוגו הארדטל

**הוגו הארדטל** (בגרמנית: **Hugo Haerdtl**; 1846, קרניולה – 1918, ווינה) היה פסל אוסטרי.

## ביוגרפיה
הארדטל נולד בקרניולה. הארדטל למד פיסול באקדמיה לאמנויות בווינה אצל פרנץ מלניצקי. איתו הוא גם עבד. 

לאחר מותו של מלינצקי בשנת 1876 עבד הארדטל באופן עצמאי. 

הארדטל נקבר בבית העלמין המרכזי בווינה.

## גלריה

Statue of Xenophon in front of the austrian parliament.jpg|קסנופון בחזית הפרלמנט האוסטרי
GuentherZ 2009-07-06-C 0476 Tritonen- und Najadenbrunnen M-T-Platz.jpg|מזרקת טריטון וניאדה בכיכר מריה תרזה בווינה
PARLIAMENT-VIENNA-Dr. Murali Mohan Gurram (9).jpg|אלגוריות של הנהרות דנובה ואין במזרקת אתנה בחזית הפרלמנט האוסטרי


## קישורים חיצוניים

קטגוריה:פסלים אוסטרים
קטגוריה:אוסטרים שנולדו ב-1846
קטגוריה:נפטרים ב-1918
אספת נציגי העם

**האספה הכללית של נציגי העם** (בערבית: مجلس نواب الشعب), או בפשטות **אספת נציגי העם**, היא הרשות המחוקקת ובית הנבחרים של תוניסיה. בסמכות האספה לחוקק חוקים ולהביע אמון בממשלת תוניסיה אשר מציג בפניה ראש הממשלה. אספת נציגי העם נקבעה כבית מחוקקים חד-ביתי עם קבלת החוקה החדשה בשנת 2014. באספה קיימים 217 מושבים, המחולקים לסיעות. לפני מהפכת 2011, הפרלמנט התוניסאי היה דו-ביתי, וחולק לבית הנציגים ובית הנבחרים.

חוק הבחירות בתוניסיה מחייב "שוויון מגדרי מפלגתי", כלומר בתוך כל מפלגות האספה חייב להתקיים שוויון מגדרי בין גברים לנשים באופן המיטבי. חוק זה אינו נאכף במלואו ואחוז הנשים הוא נמוך ביחס למדינות המערב, אך הגבוה ביותר מבין כל מדינות ערב: 68 מתוך 217 הנציגים באספה הן נשים, נכון ל-2015.

הדובר הנוכחי של האספה כיום הוא ראשיד אל-גנושי, שנבחר לתפקיד זה ב-13 בנובמבר 2019.

## בחירות
הבחירות הראשונות לאספה התקיימו ב-26 באוקטובר 2014, קצת לפני מלוא ארבע שנים למהפכה בתוניסיה, בה כוננה לראשונה דמוקרטיה בתוניסיה. מפלגת נידא תוניס זכתה במספר הרב ביותר של קולות שתורגם לכ-85 מושבים באספה מתוך 217 מושבים, ובכך ניצחה את מפלגת א-נהדה (69 מושבים) ומפלגות קטנות נוספות.

הבחירות השניות לאספה התקיימו ב-6 באוקטובר 2019, לאחר הדחתו של יוסיוף ג'האד מתפקיד ראש הממשלה. הוא הוחלף על ידי אליאס אל-פח'פאח' שזכה באותן בחירות והוחלף מספר חודשים מאוחר יותר על ידי הישאם משישי.

## סיעות ומפלגות האספה כיום

## ראו גם
* פוליטיקה של תוניסיה
* הבחירות הפרלמנטריות בתוניסיה 2014

## קישורים חיצוניים

## הערות שוליים
 

קטגוריה:ערכים שבהם תבנית אתר רשמי אינה מתאימה להוספה אוטומטית
תוניסיה
קטגוריה:תוניסיה: פוליטיקה
הסוכנות הפדרלית למימון דיור

**הסוכנות הפדרלית למימון דיור** (באנגלית: **The Federal Housing Finance Agency**) היא סוכנות פדרלית הפועלת בארצות הברית והוקמה לאחר שפוצלה ממחלקת השיכון והפיתוח העירוני של ארצות הברית.

בין תפקידיה של הסוכנות הייתה להלאים את פאני מאי ופרדי מאק והיא בתפקידים רגולטורים של כ-11 בנקים פדרליים נוספים.

בספטמבר 2019 קבע בית המשפט הפדרלי החמישי לערעורים כי מבנה הסוכנות אינו חוקתי, התיק המשפטי הזה תלוי ועומד בפני בית המשפט העליון.

נכון ל-2019 עובדים בסוכנות בערך 730 עובדים.

ראש הסוכנות, נכון ל-2024, היא סנדרה תומפסון.

## היסטוריה
החוק שבמסגרתו הוקמה הסוכנות הפדרלית למימון דיור הוא חוק הרפורמה הרגולטורית הפיננסית של הדיור שחוקק ב-2008 ונחתם על ידי נשיא ארצות הברית, ג'ורג' ווקר בוש ב-30 ביולי של אותה שנה.

הסוכנות הוקמה ב-4 בספטמבר 2008.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תכנון עירוני
קטגוריה:מגורים ודיור
קטגוריה:ארצות הברית: ארגונים ממשלתיים
ג'ורג' אלברט פרוסט

**ג'ורג' אלברט פרוסט** (באנגלית: **George Albert Frost**; 23 בדצמבר 1843 - 13 בנובמבר 1907) היה אמן אמריקאי. ציוריו היו בעיקר נופים, והוא נחשב לחבר בקבוצת ציירים בשם ציירי ההרים הלבנים .

## חיים וקריירה
פרוסט נולד בבוסטון בשנת 1843. הוא עזב את בית הספר בגיל אחת עשרה לעבוד בחווה, ולא הייתה לו אפשרות לפתח אחר נטיותיו האמנותיות. עם פרוץ מלחמת האזרחים הוא התגייס ושירת במשך יותר משנתיים. בשנת 1865 הצטרף למשלחת הקולונל פרנקלין פופוס בקולומביה הבריטית שעבורם הפיק רישומים. בשנת 1866 הוא הוצב בסיביר במטרה לבחור מסלול לחיבור קו טלגרף מסן פרנסיסקו למוסקבה (טלגרף רוסי-אמריקאי).

הוא הציג באגודת האמנות בסן פרנסיסקו בשנת 1874, ואז למד באקדמיה המלכותית לאמנויות יפות באנטוורפן, אצל ניקולה דה קייזר בין השנים 1874 עד 1876, ובמשך עשר השנים הבאות היה לו סטודיו בצפון קיימברידג', מסצ'וסטס. בשנת 1883 הפיק את עבודתו המוקדמת ביותר של ההרים הלבנים.

בשנת 1885 ליווה את ג'ורג' קנאן בנסיעה שנייה לסיביר כדי לתעד את חיי הגולים הרוסים, ופרוסט צייר כמה סצנות סיביריות. הנסיעה הוזמנה על ידי "מגזין המאה", ופרוסט וקנאן צילמו מספר רב של צילומים שהועברו לאחר מכן לספריית הקונגרס וכעת הם שוכנים באגף ההדפסים והצילומים של הספרייה. רישומיו של פרוסט, שחלקם הועתקו מצילומים שצולמו במהלך הנסיעה, שימשו לאיור ספרו של קנאן, "סיביר ומערכת ההגליות".
ממוזער|370x370 פיקסלים|ג'ורג' אלברט פרוסט, נמל פנימי
במשך הרבה שנים, היה לפרוסט בית קיץ בבראונפילד, מיין, ליד אזור קונווי בניו המפשייר. הוא צייר סצנות רבות לאורך נהר סאקו. הוא היה חבר במועדון האמנות של בוסטון והציג שם בשנים 1896 עד 1908

עבודותיו נמצאות בספרייה הממלכתית של קליפורניה ובאגודה ההיסטורית של קליפורניה

## חיים אישיים
ג'ורג' פרוסט התחתן בשנת 1882 עם אדליה דנהאם. נולדו להם שני בנים: פול רובנס פרוסט (1883–1957), מעצב גנים, ונורמן וונטוורת' פרוסט, מורה וחבר במועדון האספרנטו האמריקני.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירים אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1907
פרוקרבזין

**פרוקרבזין** (באנגלית: **Procarbazine**), המכונה גם **נאטולן**, היא תרופה כימותרפית, המשמשת לטיפול בלימפומת הודג'קין ובסרטן המוח (גליומה, אסטרוציטומה).

בעת טיפול בלימפומת הודג'קין, הפרוקרבזין ניתן יחד עם וינקריסטין, כלורמתין, ופרדניזון; בעת טיפול בסרטן המוח מסוג גליומה או אסטרוציטומה או גליובלסטומה מולטיפורמה הפרוקרבזין ניתן יחד עם לומוסטין (המכונה לעיתים קרובות CCNU) ווינקריסטין.

תופעת לוואי שכיחה כוללת ספירת תאי דם נמוכה והקאות. תופעות לוואי אחרות כוללות עייפות ודיכאון.

השימוש בתרופה בעת הריון פוגע בעובר, כמו כן אין להניק בעת שימוש בתרופה.

## היסטוריה

פרוקרבזין אושר לשימוש רפואי בארצות הברית בשנת 1969.

פרוקורבזין נמצא ברשימת התרופות החיוניות של ארגון הבריאות העולמי - רשימת התרופות הבטוחות והיעילות ביותר הדרושות בכל מערכת בריאות.

## שימושים רפואיים

כאשר משתמשים בתרופה לטיפול בלימפומת הודג'קין, התרופה ניתנת לצד תרופות אחרות בהתאם לפרוטוקול BEACOPP ביחד עם התרופות: אדריאמיצין, אטופוסיד, בלאומיצין, וינקריסטין, פרדניזון ופרוקרבוזין. פרוטוקול זה ניתן כטיפול קו שני, לאחר הטיפול קו הרישון שניתן לפי פרוטוקול MOPP או פרוטוקול ABVD.

כאשר התרופה משמשת לטיפול בגידולי מוח (גליומות ממאירות), התרופה ניתן בשילוב עם לומוסטין (CCNU) ווינקריסטין.

## תופעות לוואי

תופעות לוואי שכיחות מאוד (יותר מ -10% מהאנשים חווים אותן) כוללות אבדן תיאבון, בחילות והקאות.

תופעות לוואי אחרות בתדירות לא ידועה כוללות ירידה בלוקוציטים (לויקופניה), ירידה בטסיות הדם (תרומבוציטופניה), הפחתה בנויטרופילים (נויטרופניה) - אלה עלולים לגרום לזיהומים מוגברים ובהם זיהומים ריאתיים, תגובות דמויות אלרגיה קשה העלולה לגרום לאנגיואדמה ותגובות עור; לתרגיה; סיבוכי כבד (כגון צהבת) ופגיעה בתפקודיות כבד; השפעות על מערכת רבייה הכוללת ירידה בספירת הזרע (אזוספרמיה) ואי ספיקת שחלות.

פגיעה במערכת העיכול יכולה לגרום ליתר לחץ דם (תופעה נדירה).

לעיתים רחוקות פרוקרבזין גורם לנוירופתיה פריפרית - היוצרת עקצוץ מתקדם ומתמשך, כאבים עזים, קהות חושים, רגישות יתר לקור וחום בגפיים.

פרוקרבזין עלולה לגרום להופעת דיכאון, חלומות רעים, נדודי שינה, עצבנות ותחושת חרדה.

### מזון ומשקאות

אכילת גבינה במהלך הטיפול בפרוקרבזין עלולה לגרום לעלייה בלחץ הדם. לכן, יש להימנע מאכילת גבינה במשך תקופת הטיפול.
כמו כן, אסור לשתות משקאות אלכוהוליים במהלך קבלת הטיפול.

## פרמקולוגיה
הפרמוקולוגיה של פרוקרבוזין: התרופה היא סוכן אלקילציה שגורמת למתילציה של גואנין במצב O-6. הגואנין הוא אחד מארבעת הנוקליאוטידים המרכיבים את ה-DNA. הפורקרובזין גורם לכך שה- DNA שעבר מתילציה נוטה להישבר, וסינתזת RNA וחלבון מעוכבת. תאים סרטניים מתרבים צריכים לשכפל את ה- DNA שלהם ולעבור מוות של תאים מתוכנתים (אפופטוזה) בתגובה לשבר גדילי DNA. תאים רגילים או תאים שאינם מתרבים נוטים לתקן את הנזק ל- DNA מהר יותר מהתאים הסרטניים - אך עדיין תאים בריאים ייפגעו.

## קישורים חיצוניים

* דף תיאור התרופה - מידע על התרופה, אופן נטילתה, ותופעות לוואי
* פרוקרבזין באתר האגודה למלחמה בסרטן
* פרוקרבזין באתר קופת חולים כללית
* פרוקרבזין באתר infomed
* פרוקרבזין באתר "ספר הסרטן"

## הערות שוליים

קטגוריה:רשימת התרופות החיוניות של ארגון הבריאות העולמי
קטגוריה:תרופות לטיפול בגידולים
קטגוריה:תרופות לפי א'-ב'
Some Say

"**Some Say**" הוא סינגל של הזמרת-יוצרת השוודית ניאה, שיצא ב-6 בספטמבר 2019. בעקבות הצלחת השיר באירופה בסוף 2019 ובתחילת 2020, יצא ב-10 בינואר 2020 רמיקס של הדי ג'יי הגרמני, פליקס ין, שמאוחר יותר הופיע באלבום המוזיקה השני שלו, *Breathe*.

בסינגל את הדגמה מהסינגל "Blue (Da Ba Dee)" של להקת היורודאנס האיטלקית אייפל 65.

מבחינה לירית, ניאה שרה על אהבה נכזבת בהשראת אירועים שחווה ידיד שלה. בריאיון ל-*BroadwayWorld*, ניאה אמרה כי "השיר עוסק באהבה שלא תוכלו להשיג אך שלא תוכלו לוותר עליה". בריאיון ל-*[[Genius]]*, היא אמרה כי תחילת השיר מתאר את הרגע כך: "כשאת/ה כל כך אוהב/ת לגמרי מישהו, ואילו האדם השני לא מרגיש אותו דבר, את/ה רק רוצה להאשים את האשמה במשהו אחר... הזמן, העיתוי, כל דבר אחר מלבד אהבה נכזבת."

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2019
קטגוריה:סינגלי בכורה מ-2019
קטגוריה:שירי פליקס ין
קטגוריה:שירים באנגלית
קטגוריה:שירים שנכתבו על ידי ברין כריסטופר
קטגוריה:סינגלים שהגיעו למקום הראשון בפולין
קטגוריה:שירי פלטינה בגרמניה
קטגוריה:שירי יהלום בצרפת
סנגמביה וניז'ר

**סנגמביה וניז'ר** הייתה יחידה מינהלית קצרת מועד של אפריקה המערבית הצרפתית, באזור ניז'ר, מאלי וסנגל של ימינו.

המושבה הוקמה בשנת 1902, והתארגנה מחדש בשנת 1904 לסנגל עילית וניז'ר.

## בולים
למרות קיומה הקצר, ממשלת צרפת הצליחה בכל זאת להנפיק בולי דואר ליחידה המינהלית, בדמות גרסה של סדרת הניווט והמסחר שלה, עם הכיתוב "SENEGAMBIE / ET NIGER".

קטגוריה:סנגל: היסטוריה
קטגוריה:ניז'ר: היסטוריה
קטגוריה:אפריקה: מושבות צרפתיות לשעבר
American Songwriter

***American Songwriter*** (***AS***) הוא מגזין דו-חודשי שהוקם בשנת 1984, העוסק במלאכת כתיבת ויצירת השירים. הוא כולל ראיונות, טיפים לכתיבת שירים, חדשות, ביקורות ותחרויות כתיבת מילים. המגזין מבוסס בנאשוויל, טנסי. התפוצה של העיתון מסתכמת בכעשרות אלפי עותקים.

## היסטוריה
צוות *American Songwriter* מתרכז ועוסק בהגשמת המטרה המקורית של המגזין כפי שהוצגה במהדורה הראשונה באוגוסט 1984. המטרה היא הצגת תהליך היצירה של המוזיקה, כמו גם תהליך הכתיבה שלה. ב-*American Songwriter* עוסקים וסוקרים את כל הסוגות המוזיקליות הקיימות.

לאורך השנים התראיינו והופיעו על שערי המגזין אמנים כמו גארת' ברוקס, בוב דילן, ג'ון דנוור, סמוקי רובינסון, בון ג'ובי, וילי נלסון, בילי ג'ואל, קריס קריסטופרסון, פול מקרטני, אלטון ג'ון, בק, דולי פרטון, אריק קלפטון, אר.אי.אם., ויזר, דת' קאב פור קיוטי, ריאן אדמס, ג'ימי באפט, רוב תומאס, טובי קית', פאבליק אנמי, שריל קרואו, ג'יימס טיילור, ריי למונטיין, טום פטי וטיילור סוויפט.

## קישורים חיצוניים
* 

## הערות שוליים

קטגוריה:1984 בארצות הברית
קטגוריה:נאשוויל
ארתרוסקופיה של מפרק הירך

[שמאל|ממוזער|200px|תמונה [שיקוף רנטגן|פלואורוסקופית תוך ניתוחית במהלך כריתה ארתרוסקופית של נגע במפרק הירך. המכשיר העליון הוא ארתרוסקופ (המכשיר באמצעותו המנתח רואה את המפרק), ואילו התחתון הוא מקדח המשמש לחיתוך העצם]]
**ארתרוסקופיה של מפרק הירך** (בלועזית: **Hip arthroscopy**) היא ניתוח זעיר-פולשני, ארתרוסקופיה, של מפרק הירך. ניתוח זה משמש לטיפול בבעיות מפרקים שונות וכולל חתכים קטנים וזמני החלמה קצרים יחסית בהשוואה לטכניקות כירורגיות קונבנציונליות (המכונות לעיתים "ניתוח פתוח"), ועל כן בשנים האחרונות חלה עלייה במספר הניתוחים הארתרוסקופיים של מפרק הירך. עם זאת, בשונה ממפרקים אחרים מפרק הירך קשה במיוחד לגישה ארתרוסקופית בשל היותו עמוק, יציב והדוק.

מפרק הירך הוא מפרק דמוי מכתש ועלי המאפשר לירך לנוע ומורכב מראש הירך, החלק העליון של הירך, ומהמחרשת, החלק אילו מחוברת עצם הירך באגן. סביב שפת המחרשת ישנה טבעת סחוסית המכונה לברום. ההתוויה הנפוצה ביותר לניתוח מסוג זה היא תסמונת תפס הירך וההפרעות הקשורות לתסמונת כמו קרע בלברום והפרעות מפרקיות נוספות. הפרעות מפרקיות נוספות כוללות הוצאת גוף חופשי במפרק, זיהום במפרק, פגיעה בסחוס או בלברום, מחלה של חלל המפרק ואבחון לבירור הכאב ממקור המפרק. ההליך מבוצע בהרדמה מלאה או הרדמה בעמוד השדרה. ישנן שתי שיטות נפוצות לביצוע ההליך, האחת כשהמטופל שכוב על הגב והשנייה כשהוא שכוב על הצד, לפי העדפת המנתח. על מנת לגשת לחלל המרכזי של מפרק הירך (בין ראש הירך למחרשת), טרם הניתוח מותחים את הרגל היטב לאחר שמניחים את כף הרגל במגף מיוחד. עוצמת המתיחה הדרושה לניתוח מוערכת בעזרת פלואורוסקופיה. לרוב, המתיחה מאפשרת הפרדה של מספר מילימטרים מועטים בין ראש הירך למחרשת. לאחר המתיחה, המנתח מחטא ומחדיר מחט דקה בהנחיית פלאורוסקופיה למפרק הירך על מנת לבקע את כיסוי המפרק. לאחר מכן, במרבית המקרים מוזרק נוזל למפרק על מנת לוודא שיש מספיק מקום בין ראש הירך למחרשת על מנת לאפשר גישה בטוחה של הארתרוסקופ. לאחר מכן, מוודא המנתח את מיקום כניסת הארתרוסקופ, המכשיר בעזרתו הוא צופה בניתוח בתוך המפרק, ומחדיר אותו דרך חתך קטן בעור. בנוסף לארתרוסקופ, מחדיר המנתח דרך חתכים קטנים מכשירים ניתוחיים נוספים. לאחר שהמנתח משלים את ההליך, משחררים את מתיחת הרגל, מה שמאפשר לראש הירך לחזור למחרשת.

ארתרוסקופיה של מפרק הירך היא בדרך כלל טכניקה בטוחה מאוד. עם זאת, כמו בכל ההליכים הכירורגיים, לניתוח זה ישנם מספר סיבוכים אפשריים, כמו תסחיף, פגיעה בעצבים, דימום וזיהומים. למרות זאת, ארתרוסקופיה של מפרק הירך נחשבת לשיטה ניתוחית בטוחה ושיעור הסיבוכים בה עומד על כ-1-5%. ניתן לחלק את אלה לסיבוכים כלליים של ניתוח ולאלו הספציפיים לאתרוסקופיה של הירך עצמה. לאחר הניתוח ישנה תקופת שיקום שכוללת לרוב פיזיותרפיה והליכה עם קביים.

## קישורים חיצוניים
* ארתרוסקופיה של מפרק הירך, באתר איכילוב
* ארתרוסקופיה של מפרק הירך, באתר מדיקו

## הערות שוליים

קטגוריה:אורתופדיה: פעולות כירורגיות
קטגוריה:אנדוסקופיה
סנגל עילית וניז'ר

**סנגל עילית וניז'ר** (בצרפתית: **Haut Sénégal et Niger**) הייתה מושבה באפריקה המערבית הצרפתית, שהוקמה ב-21 באוקטובר 1904 מסנגמביה וניז'ר הקולוניאלית על ידי הצו "לארגון מחדש של השלטון הכללי של מערב אפריקה הצרפתית". 

עם הקמתה, "המושבה של סנגל עילית וניז'ר" הכילה את השטחים הישנים של סנגל עילית, ניז'ר התיכונה והשטח הניגרי הצבאי. בירתה הייתה במקו.

## היסטוריה
כבר בתחילת הדרך סנגל עילית וניז'ר סבלו מאלימות לנוכח ארגון מחדש ומיסוי קולוניאלי. הבולטים ביותר היו מרד קובקיטנדה, בראשות מנהיג הדת העיוור אלפא סייבו, ומרד הקארמה (דצמבר 1905 – מרץ 1906) של אומארו קארמה. זה האחרון כבש את עמק ניז'ר ודוכא על ידי ארבעה טורים צרפתיים שהגיעו מדורי, גאו, טהואה וזינדר. 

צו מיום 2 במרץ 1907 הוסיף את מחוזות פאדה נגורמה וסיי, שהיו חלק מדהומיי הצרפתית (כיום בנין).  ב-1 בינואר 1912 נותק השטח הצבאי של ניז'ר מסנגל עילית וניז'ר,  והפך למושבה בשנת 1922.

בין נובמבר 1915 לפברואר 1917, התקיימה במושבה סנגל עילית וניז'ר התנגדות מזוינת לממשלה הקולוניאלית באזור וולטה המערבית, המכונה מלחמת וולטה-באני. זה קרא תיגר על הסמכות הממשלתית הקולוניאלית במשך יותר משנה באזור המשתרע מקודוגו (בבורקינה פאסו של ימינו) במזרח, לגדות נהר באני (מאלי של ימינו) במערב.  זו הייתה האופוזיציה החמושת המשמעותית ביותר לרשות הקולוניאלית שהתארגנה בכל מקום באפריקה שמדרום לסהרה בתקופה שקדמה למלחמת העולם השנייה.

### חלוקה
לאחר סיום מלחמת העולם הראשונה, ההצלחה של תנועת ההתנגדות גרמה לשלטונות צרפת להוציא את הצו "בדבר חלוקת המושבה סנגל עילית וניז'ר ויצירת המושבה וולטה עילית" מיום 1 במרץ 1919, שחילק את המושבה לשתי יחידות נפרדות: 

* וולטה עילית הצרפתית, הוקמה מהמחוזות גאואה, בובו-דיאולסו, דדוגו, ואגאדוגו, דורי, סיי, ופאדה נגורמה;
* השטח שנותר - מאלי של ימינו - נקרא עדיין "סנגל עילית וניז'ר עד ששונה שמו לסודאן הצרפתית ב-1 בינואר 1921, ויישם את הצו מ-4 בדצמבר 1920, "למען הזכויות של המושבות והשטחים המרכיבים את הממשלה הכללית של מערב אפריקה הצרפתית. 

### בולים
ממוזער|330x330 פיקסלים| עיצוב גמלים ורוכבים על בול של סנטימטר משנת 1914.
המושבה סנגל עילית וניז'ר אולי זכורה לרוב על ידי אנשי הבולאות שכן היא הוציאה מספר בולי דואר במהלך קיומה.

## הערות שוליים

קטגוריה:סנגל: היסטוריה
קטגוריה:ניז'ר: היסטוריה
קטגוריה:מאלי: היסטוריה
קטגוריה:אפריקה: מושבות צרפתיות לשעבר
בית הדין לערעורים של תוניסיה

**בית הדין לערעורים של תוניסיה** (בערבית: **محكمة التعقيب بتونس**) הוא בית המשפט העליון של תוניסיה, והגבוה ביותר בסולם ההיררכיה המשפטית בתוניסיה.

## היסטוריה
בית המשפט לערעורים הוקם לראשונה בשנת 1901, תקופת הפרוטקטור הצרפתי בתוניסיה, אז שימש כבית המשפט העליון של האזור, שכפוף למערכת המשפט הצרפתית.

הוא הוסב להגדרתו הנוכחית ב-3 באוגוסט 1956, לאחר הקמת הרפובליקה של תוניסיה. מתוך השפעה ממערכת המשפט הצרפתית, בית המשפט לערעורים פועל מאז ועד היום באופן דומה לבית המשפט העליון של צרפת.

בשנת 2014, עם קבלת חוקת תוניסיה החדשה בשנת 2014, לאחר המהפכה בתוניסיה, עוגן תפקיד בית המשפט בה על פי סעיף 115.

## סמכויות
לבית הדין לערעורים סמכות שיפוטית גדולה במשפט האזרחי ועוסק על פי רוב בתיקים שהוגשו כנגדם ערעורים לאחר פסק דין בדרגות הנמוכות יותר של מערכת המשפט התוניסאית . סמכויותיו של בית הדין בגדר המשפט האזרחי מפורטים בסעיף 175 לחוק סדר הדין האזרחי והמסחרי.

בית הדין יעסוק בתיקי משפט פלילי רק על פי סעיף 258 לחוק סדר הדין הפלילי, הקובע כי "בית המשפט מסוגל לערער ולשנות החלטות שניתנו לגופו של עניין וכמוצא אחרון, בעוון אוזלת יד, הפרת חוק או יישום לא נכון של החוק".

## רשימת נשיאי בית הדין לערעורים

## קישורים חיצוניים
* 

## הערות שוליים

קטגוריה:תוניסיה: פוליטיקה
קטגוריה:בתי משפט לפי מדינה
מאיר רובין (נריה)

**מאיר רובין (נריה)** (נולד ב-11 באוגוסט 1983, ב' באלול ה'תשמ"ג) הוא עורך דין ישראלי ופעיל ימין בתחומי חברה אזרחית, המשמש מנכ"ל פורום קהלת, מנכ"ל עמותת דיקטה חבר ועד מנהל בעמותת הסדנא לידע ציבורי.

## ביוגרפיה
נולד לרב פתחיה נריה (בנם של הרב משה צבי ורחל נריה) ונילי רובין (בתו של האדריכל מאיר רובין).

הוריו פונו מימית בשנת 1982, והיו ממקימי ההתנחלות נוה דקלים בגוש קטיף, שם גדל. לאחר מכן התגורר בירושלים, בכפר הרא"ה ובתל אביב. באוגוסט 2003 התגייס לצה"ל ושירת כלוחם ומפקד בגדס"ר גבעתי.

בעל תואר ראשון במשפטים וכלכלה, ותואר שני במשפט ציבורי ובינלאומי, שניהם מהאוניברסיטה העברית בירושלים. התמחה במשרד עורכי הדין גורניצקי ושות', בשנים 2011–2012, בתחומי המשפט המסחרי הבינלאומי, אנרגיה ותשתיות. הוא עורך דין פעיל וחבר לשכת עורכי הדין.

דורג פעמיים ברשימת מאה המשפיעים של העיתון דה-מרקר, בשנים 2018 ו-2020. בינואר 2021 דורג ברשימת 50 המשפיעים בציונות הדתית של מקור ראשון.

## פעילות ציבורית
ממוזער|270px|מאיר רובין בכנס 'ישראל צומחת'

לאחר שחרורו מצה"ל הקים והדריך כמה קבוצות הכנה לשירות צבאי לנוער יוצא אתיופיה, במסגרת תנועת אחריי!.

בשנת 2007 התנדב בכנסת בלשכת ח"כ זאב אלקין, והחל לעסוק בניסוח הצעות חוק וכן סייע בשיקום מפוני גוש קטיף. בשנת 2009 הפך לממונה על החקיקה בסיעת הליכוד בכנסת, ושימש בתפקיד עד 2011.

### פורום קהלת
החל משנת 2012 הוא מנכ"ל פורום קהלת וממייסדיו. נכון ל-2021 מונה הפורום כ-70 אנשי צוות, בתקציב של כ-27 מיליון ש"ח בשנה.

### דיקטה
משנת 2015 משמש מנכ"ל דיקטה - המרכז לניתוח טקסטים, עמותת הזנק ללא מטרות רווח שמפתחת ומנגישה לציבור האקדמי והמקצועי כלים של ניתוח טקסטים באמצעות למידת מכונה ונתוני עתק. העמותה מעסיקה כ-30 אנשי צוות ותקציבה כ-7 מיליון ש"ח בשנה.

### פעילות נוספת
במהלך התפרצות מגפת הקורונה בישראל בשנת 2020 היה מזכיר 'קבינט הקורונה האזרחי' של נפתלי בנט ויועץ השר לביטחון הפנים לענייני קורונה. כתב והתראיין רבות על גישת 'אפס הדבקה' שיושמה בטייוואן, ניו זילנד ויבשת אוסטרליה.

מפרסם מעת לעת טורי דעה בכלי התקשורת בענייני כלכלה, משפט, קורונה ומדיניות ציבורית ומפעיל ערוץ טלגרם אישי המתמקד בתחום הקורונה. מתנדב כחבר דירקטוריון הפורום הישראלי למנהיגות, וחבר ועד בסדנא לידע ציבורי.

## חיים אישיים
נשוי ואב לשלושה. מתגורר בשכונת מלחה הישנה בירושלים.

בליל 2 ביולי 2021 נפשו רובין וילדיו בחורבת סעדים. במהלך הלילה הוזעקה המשטרה למקום על ידי צעירים ערבים ישראלים, אשר טענו שרובין כיוון לעברם את נשקו. לדברי רובין, הצעירים תקפו אותו לאחר שחשד בהם בניסיון הצתה. התיק נסגר כעבור מספר שבועות ללא חקירה פלילית.

## אילן יוחסין

## קישורים חיצוניים

* ראיון עם מאיר רובין, ערוץ 20, 30 בדצמבר 2020
* ריאיון למשה ויסטוך, שביעי, 17 ביולי 2020
* - הקורונה מסכנת את העתיד של כולנו, בפודקאסט על המשמעות, 17 בפברואר 2021

## הערות שוליים

קטגוריה:פעילים חברתיים ישראלים
קטגוריה:מנכ"לי עמותות
קטגוריה:בוגרי האוניברסיטה העברית בירושלים: משפטים
קטגוריה:אזור: אישים
קטגוריה:עורכי דין ישראלים
קטגוריה:נוה דקלים: אישים
קטגוריה:חברי פורום קהלת
קטגוריה:משפחת מנקין-נריה
קטגוריה:ישראלים שנולדו ב-1983
זה רק בינינו

"**זה רק בינינו**" (מעוצב: "**זה רק ביננו**") הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור. השיר יצא לאור ביוני 2004, על ידי חברת התקליטים הד ארצי, כסינגל הרביעי מתוך האלבום וכסינגל הרביעי של בוסקילה. ארבעה חודשים לצאתו, הוציאה את "כשאתה נשבר" כסינגל גם כן.

השיר הפך ללהיט בישראל כאשר הגיע למקום הראשון ברשת ג'.

## רקע וכתיבה
השיר נכתב והולחן על ידי אבי מסיקה ומאיה בוסקילה, שכתבה גם את "נשמה שלי", ו"הנשיקה הראשונה". בוסקילה ביצעה את השיר במהלך סיבובי ההופעות שלה. בשנת 2004 חברת סלקום יצאה עם ספיישל לחג האהבה במסגרתו ניתן היה לשלוח שיר או ברכה של מאיה בוסקילה על פי בחירה. בין השירים היו "הלב", "סיפור מכור" ו"זה רק בינינו".

"זה רק בינינו" יצא לאור כמה חודשים לאחר צאתו של "הלב", כדואט עם אבי מסיקה.

## וידאו קליפ והצלחה
לשיר לא פורסם וידאו קליפ רשמי, אך ב-16 במאי 2013, עשור לצאתו כסינגל העלתה בוסקילה את האודיו הרשמי שלו לערוץ היוטיוב שלה. האודיו זכה להצלחה נאה כאשר צבר קרוב ל-75,000 צפיות בסך הכול. מעבר לכך, כולל האודיו את עטיפתו הרשמית של סיפור מכור, בה מופיעה בוסקילה כשניתן לראות את פרצופה.

## גרסאות כיסוי
*בשנת 2004 ביצע החקיינית עלמה זק את השיר במסגרת התכנית ארץ נהדרת.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2004
קטגוריה:סינגלים מ-2004
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי מאיה בוסקילה
קטגוריה:סינגלים בהוצאת הד ארצי
שבר היל-זקס

**שבר היל–זקס** (בלועזית: **Hill–Sachs lesion** או **Hill–Sachs fracture**), הוא שבר דחיסה בחלק האחורי של ראש עצם הזרוע, הנובע מלחץ חזק של ראש עצם הזרוע על השפה הקדמית-תחתונה של החלל הגומתי (חלק מעצם השכם) כאשר הכתף נפרקת לכיוון קדימה. כשעצם הזרוע נפרקת מספר רב של פעמים, ראשה הרך יחסית של עצם הזרוע פוגע בקצה הקדמי של החלל הגומתי ועקב כך נוצר שבר דחיסה בראש עצם הזרוע. אבחון השבר מבוצע על ידי אורתופד בעזרת סקירה של ההיסטוריה הרפואית של המטופל, בדיקה גופנית ודימות. אמצעי ההדמיה הנפוץ לאבחון שבר זה הוא לרוב רדיוגרפיה רגילה. עם זאת, מחקרים הראו כי לאולטראסאונד יש גם ערך באבחון שבר היל-זקס והוא בדיקה שאינה פולשנית ולא כוללת קרינה. אף על פי שאינו כלי אבחון נפוץ לשבר זה, הוכח גם כי MRI אמין מאוד לאבחון שבר זה.

ההחלטה לטפל בשבר היל-זקס מבוססת על הקשר שלו להפרעות כרוניות וחוסר יציבות במפרק הכתף ועל כן הטיפול חשוב במיוחד בחולים מתחת לגיל 25 ובקרב ספורטאים. התסמינים לרוב ממושכים כשהשבר משמעותי יותר, במיוחד אם מעורבים יותר מ-20% משטח המפרק. שברים גרמיים קשורים עשויים להתרחש במקביל בחלל הגומתי, כמו שבר בנקארט. שכיחות השבר באוכלוסייה אינה ידועה בוודאות והספרות בנושא מראה שיעור של 40% עד 90% בקרב חולים עם חוסר יציבות קדמית בכתף ושל כ-100% בקרב אלו הסובלים מפריקות קדמיות חוזרות. עקב שכיחותו הגבוהה בקרב מטופלים עם פריקות חוזרות בכתף, השבר מהווה סמן לכך שפריקה קדמית התרחשה גם אם המפרק חזר מאז למצבו הרגיל. שברים גדולים מסוג זה עלולים להחמיר את חוסר היציבות בכתף ולעיתים קרובות יגרמו לכאב במפרק. השבר נקרא על שם הרולד ארתור היל ומוריס דייוויד זקס, שני רדיולוגים מסן פרנסיסקו שבארצות הברית. בשנת 1940 הם פרסמו דוח על 119 מקרים של פריקת כתף והראו כי השבר נובע מדחיסה ישירה של ראש הזרוע. לפני פרסום מאמרם, אף על פי שהשבר כבר היה ידוע כסמן של פריקת כתף, המנגנון המדויק לא היה ברור.

## ראו גם
* פריקת כתף חוזרת

## קישורים חיצוניים

## הערות שוליים

קטגוריה:פציעות כתף וזרוע
קטגוריה:שברים (אורתופדיה)